Cegléd Város Önkormányzatának Polgármesterétől

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400



|  |  |
| --- | --- |
| Ügyiratszám: C/2917/2024.  Előterjesztő: dr. Csáky András polgármester  Szakmai előterjesztő: Sipos Nikoletta pénzügyi irodavezető  Ügyintéző: Ujszászi Gabriella pénzügyi ügyintéző | Tárgy: Beszámoló Cegléd Város Önkormányzatának 2024. I. félévi pénzügyi helyzetéről |

**ELŐTERJESZTÉS**

Cegléd Város Önkormányzata Képviselő-testületének 2024. szeptember 19-i ülésére

**Tisztelt Képviselő-testület!**

Cegléd Város Önkormányzata 2024. I. félévi pénzügyi helyzetéről az alábbi tájékoztatást adom:

A beszámoló a 2024. június 30-án fennálló követelések, és nyilvántartott szállítói tartozások alapján készült.

Vevőállomány:

|  |  |
| --- | --- |
| Napok | Összeg |
| 0-30 nap között lejárt | 25.993.312 Ft |
| 31-60 nap között lejárt | 973.145 Ft |
| 61-90 nap között lejárt | 1.106.508 Ft |
| 90 napon túl lejárt | 11.919.410 Ft |
| **Összesen:** | **39.992.375 Ft** |

|  |  |
| --- | --- |
|  |  |

Tartozásállomány:

|  |  |
| --- | --- |
| Napok | Összeg |
| 0-30 nap között lejárt | 62.633.109 Ft |
| 31-60 nap között lejárt | 3.086.100 Ft |
| 61-90 nap között lejárt | - |
| 90 napon túl lejárt | **-** |
| **Összesen:** | **65.719.209 Ft** |

Az önkormányzat nyilvántartott vevőállománya 39.992.375 Ft.

Tartalma: továbbszámlázott közüzemi díjak és telefonszámlák, kiszámlázott bérleti díjak, bogácsi üdülő üzemeltetési díjának továbbszámlázása, kormányhivatal üzemeltetési költségei, gyermekétkeztetési díjak, stb.

Szállítói tartozás: 65.719.209 Ft, ami többek között mart aszfalt szállítást, internet-és webtárhely szolgáltatás díját, közüzemi díjakat, bérleti díjat, jogi szolgáltatások díjait, műszaki ellenőrzési feladatok számláját, könyvvizsgálati díj összegét, gyepmesteri feladatok ellátásának díját, köztisztasági feladatok számláit, városi applikáció fejlesztésének díját, továbbá kisebb összegű szállítói számlákat tartalmaz, amelyek pénzügyi teljesítése a következő negyedévben megtörtént.

**I. Bevételek**

1. **Az önkormányzat állami támogatásból származó bevételei**:
2. Állami támogatás: 906.498.626 Ft

**Összesen: 906.498.626 Ft**

Az állami bevételeket az önkormányzat a feladat-finanszírozás elve szerint nettó finanszírozás keretében megkapta.

1. **Helyi adóbevételek:**

A helyi adó 2024. I. félévi teljesítése összesen 1.860.454.046 Ft. Az iparűzési adó I. félévi bevétele 1.644.969.456 Ft-ban teljesült, ami az előző év ugyanezen időszakához képest 61.334.868 Ft-tal több. Az építményadóból befolyt összeg 145.657.331 Ft, ami 2023. I. félévéhez hasonlítva 1.401.117 Ft-tal kevesebb. A magánszemélyek kommunális adó bevétele 46.858.035 Ft, ami az előirányzat 53,86 %-a. Az idegenforgalmi adó bevétele 9.653.000 Ft az I. félévben. Pótlék, bírság bevétel 8.783.348 Ft, ami 67,56 %-a az éves előirányzatnak.

**2024. I. félévi helyi adóbevételek**

|  |  |  |  |
| --- | --- | --- | --- |
| **Megnevezés** | **2023.I. félév bevétele (Ft)** | **2024. évi előirányzat (Ft)** | **2024. I. félév bevétele (Ft)** |
| **Helyi iparűzési adó** | 1.583.634.588 | 3.742.500.000 | 1.644.969.456 |
| **Építményadó** | 147.058.448 | 280.000.000 | 145.657.331 |
| **Kommunális adó** | 45.544.051 | 87.000.000 | 46.858.035 |
| **Idegenforgalmi adó** | 2.373.000 | 13.000.000 | 9.653.000 |
| **Pótlék, bírság** | 5.695.235 | 13.000.000 | 8.783.348 |
| **Talajterhelési díj** | 6.262.758 | **---** | 4.532.876 |
| **Összesen** | **1.790.568.080** | **4.135.500.000** | **1.860.454.046** |

1. **Felhalmozási bevételek:**
2. VP6-7.2.1.1-21 Külterületi helyi közutak fejlesztése-Örkényi út felújítása: 75.341.653 Ft támogatást kaptunk.
3. Ingatlan értékesítésből és lakástörlesztésből származó bevétel:

* ingatlan: 57.815.243 Ft;
* lakástörlesztés: 4.203.153 Ft.

1. **Néhány bankszámla és pénztár egyenleg 2024.06.30-án:**

|  |  |
| --- | --- |
| Pénztár (Cegléd Város Önkormányzata) | 306.905 Ft |
| Önálló költségvetési elszámolási számla | 206.648.906 Ft |
| Szennyvízcsatorna fejlesztési alap | 17.833.147 Ft |
| Elkülönített fejlesztési alap | 55.079.954 Ft |
| Önkormányzatok által értékesített lakások bevételének elszámolási számlája | 50.798.580 Ft |
| Strandfürdő energetikai korszerűsítése TOP\_PLUSZ-2.1.1-21 | 15.205.298 Ft |
| Ceglédi Ipari Park III. ütem TOP\_PLUSZ-1.1.1-21 | 283.507.601 Ft |
| Autista nappali ellátó kialakítása TOP\_PLUSZ-3.3.2-21 | 218.304.760 Ft |
| Belterületi út felújítása (Török Ignác u.) TOP\_PLUSZ-1.2.3-21 | 17.459.352 Ft |
| Gyógyászati épületbővítmény a Termálfürdőben TOP\_PLUSZ-1.1.3-21 | 381.520.500 Ft |

A feladatok pénzügyi teljesítése során az önkormányzat folyószámlahitel igénybevételével nem élt és nincs nyilvántartott hitelállománya.

**II. Kiadások**

1. **Működési kiadások:**

Az önkormányzat intézményeinekműködtetéséhez, azaz az alapfeladatok ellátásához kapcsolódóan kisebb összegű szállítói tartozások fennálltak, melyeket a következő negyedév elején pénzügyileg rendeztünk. Az önkormányzati szinten realizálódott működési bevételekkel és az I. félévi adóbefizetési kötelezettség jó teljesítésével, valamint az állami támogatással a vállalt kötelezettségeinket teljesítettük.

Gazdasági társaságok működési célú támogatásai az I. félévben:

1. Ceglédi Sportcsarnok Kft.: 82.600.105 Ft;
2. Ceglédi TV Közhasznú Nonprofit Kft.: 39.228.715 Ft;
3. Ceglédi Városfejlesztési Kft.: 18.589.820 Ft;
4. VÁRVAG Városfejlesztési és Vagyongazdálkodási Nonprofit Kft.: 113.832.500 Ft;
5. Kossuth Művelődési Központ Nonprofit Kft.: 57.345.000 Ft;
6. Ceglédi Termálfürdő Kft.: 60.000.000 Ft.

Ceglédi Többcélú Kistérségi Társulás állami támogatása: 307.656.631 Ft.

1. **Visszatérítendő és vissza nem térítendő működési és felhalmozási célú támogatások kiadásai:**

Visszatérítendő támogatás:

* Visszatérítendő támogatást az I. félévben nem adtunk.

Vissza nem térítendő támogatások:

- Korpácsi Vilmos lakóingatlanban keletkezett elemi károk enyhítésére 500.000 Ft;

- Bogdán Vencel versenyzésének költségeire 500.000 Ft;

- Orisek Ferenc új könyvének kiadására 250.000 Ft;

- Ecseki Nándor István olimpiai játékokra való felkészülésére 500.000 Ft;

- Szőlőtő Életműgondozó Kulturális Alapítványnak a ceglédi előadások szervezésére 870.000 Ft;

- Peter Cerny Alapítvány részére a koraszülöttek és beteg újszülöttek speciális mentésének segítésére 150.000 Ft;

- Magyar Máltai Szeretetszolgálat részére tanyagondnoki szolgálat működtetésére 1.250.000 Ft ;

- Ceglédi Fúvós Egylet működésének támogatására 200.000 Ft;

- Rákóczi Szövetségnek a Magyar Iskolaválasztási Program működési költségeire 150.000 Ft;

- Spirit Sportegyesületnek a spanyolországi karate Európa bajnokság résztvevőinek költségeire 300.000 Ft;

- Magyar Vöröskereszt Pest Vármegyei szervezetének az utcai szociális munka működési költségeire 372.500 Ft;

- Várkonyi István Általános Iskola táboroztatási feladataira 2.202.700 Ft;

-Cegléd Rádió Sport Egyesületnek Kiss Andrea gyorstávíró világbajnokságon való részvételéhez 200.000 Ft;

- Irmák Közhasznú Nonprofit Kft. működési költségeire 3.500.000 Ft;

- Fiatal Alkotók Műhelyének működésére 1.500.000 Ft;

- Fülöp István veterán autós találkozójára 100.000 Ft;

- Huszár Bíborka Nemzeti Vágtán való részvételének költségeire 600.000 Ft;

- Ceglédi Evangélikus Egyház működési kiadásaira 500.000 Ft.

1. **Beruházások:**

- Nefelejcs Utcai Bölcsőde kerítésépítésére 3.866.769 Ft-ot fizettünk ki;

- Közvilágítás fejlesztésére 6.023.117 Ft-ot költöttünk.

1. **Felújítások:**

- Út-és járdahálózat felújítására 7.144.304 Ft-ot fizettünk a kiállított számlák alapján;

- Városháza napelem telepítéssel érintett tetőrészének felújítása 9.316.597 Ft-ba került;

- TOP PLUSZ 2.1.1-21 pályázat keretén belül a strandfürdő épületenergetikai korszerűsítésére 80.054.014 Ft-ot fizettünk;

- Kékkő utca újra aszfaltozásának II. ütemére 36.457.659 Ft-ot fordítottunk;

- Pesti út szakaszos járdafelújítása 5.296.969 Ft-ba került;

- Közművagyont érintő munkálatokra a Bácsvíz Zrt.-nek 40.848.447 Ft-ot fizettünk ki;

- Szív utca újra aszfaltozása számlák alapján 51.201.190 Ft-ba került;

- Csengettyűs utca felújítására 19.874.136 Ft-ot fizettünk az Útkorona Kft. részére;

-TOP\_PLUSZ-1.2.3-21-PT1-00033 Török Ignác utca felújítása 71.961.774 Ft a kiállított számlák szerint;

- Hivatal épületében az I. emeleti mosdó felújítására 5.834.878 Ft-ot fizettünk.

Tisztelt Képviselő-testület!

Kérem, hogy a 2024. I. félévi pénzügyi helyzetről készített beszámolót megtárgyalni szíveskedjenek.

Az előterjesztést a **Pénzügyi Ellenőrző Bizottság** és a **Gazdasági Bizottság** megtárgyalja. A Bizottságok véleménye a Képviselő-testület ülésén helyben kerül kiosztásra jegyzőkönyvi kivonat formájában.

A döntéshozatal az Mötv. 46. § (1) bekezdése alapján, a (2) bekezdésben foglaltakra figyelemmel **nyilvános ülés keretében**, az 50. § rendelkezései alapján – figyelemmel a KT SZMSZ 44. § c) pontban foglaltakra – **minősített** többségi szavazati arányt igényel.

Cegléd, 2024. szeptember 10.

Dr. Csáky András

polgármester

**Határozati javaslat**

**Cegléd Város Önkormányzatának Képviselő-testülete**

1. Elfogadja Cegléd Város Önkormányzata 2024. I. negyedévi pénzügyi helyzetéről készített beszámolót.
2. Utasítja a Ceglédi Közös Önkormányzati Hivatalt, hogy a határozatról az érintetteket értesítse.

**Határidő:** azonnalFelelős: Dr. Csáky András polgármester

A határozatot kapja:

1. Pénzügyi Iroda

Láttam:

Dr. Diósgyőri Gitta

címzetes főjegyző