

**Ceglédi Város Polgármesterétől**

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400

|  |
| --- |
| Előterjesztő: dr. Nagy Lajos Aljegyző |



|  |  |
| --- | --- |
| Ügyiratszám: C/……../2024  Előterjesztő: Dr Csáky András polgármester  Szakmai előterjesztő: Szűcs Ádám ügyvezető | Tárgy:Ipari Park 2. ütemben elvégzett feladatok elszámolása  Mellékletek: Csapadékvíz dokumentációja  Ivóvíz dokumentációja  217/2024. (VI. 20.) Ök. határozat |

**ELŐTERJESZTÉS**

Cegléd Város Önkormányzat Képviselő-testülete 2024. szeptember 19-i ülésére

**Tisztelt Képviselő-testület!**

Az Ipari Park 2. ütemének kialakítása tárgyú projektnél kettő szerződés esetében megérkezett az Önkormányzat részére a Magyar Kereskedelmi és Iparkamara Teljesítésigazolási Szakértői Szerve által kiállított teljesítésigazolás. A Szerv által megküldött igazolások kizárólag az elvégzett munkára (munkadíj és a már beépített anyagokra) vonatkoznak.

Az ügyben több szakértővel és azonos tárgyú beruházásokban érintett kivitelezőkkel történt egyeztetés a vállalkozó által már megvásárolt, de még be nem épített eszközök felhasználásának lehetőségéről.

**Az egyeztetések alapján az az álláspont alakult ki, hogy a kivitelező által már megvásárolt, de még be nem épített anyagok felhasználhatók a beruházás befejezése érdekében, tekintettel arra, hogy az anyagok beszerzési költsége, a lefolytatott közbeszerzési eljárás óta tovább emelkedett, ezért érdemes az anyagokat az akkori beszerzési áron megvásárolni és az új beszerzési eljárás nyertes vállalkozóinak átadni.**

A lezajlott vizsgálatok után Közmű-Alagúz Zrt. az alábbi követeléssel fordul Cegléd Város Önkormányzatához:

|  |  |  |
| --- | --- | --- |
| Megnevezés | Csapadékvíz elvezetés kiépítése | Ivóvíz ellátás kiépítése |
| Megvásárolt, de be nem épített anyagok költsége | 4.698.220,- Ft | 9.369.206,- Ft |
| Vállalkozói díj | 8.737.934,- Ft | 5.495.680,- Ft |
| Egyéb járulékos költségek | 3.372.806,- Ft | 2.153.040,- Ft |
| Összesen: | **16.808.960,- Ft** | **17.017.926,- Ft** |
| Mindösszesen: | **33.826.886,- Ft** | |

A harmadik munkarész vonatkozásában az elszámolni kíván teljesítés vizsgálata és alátámasztása még folyamatban van.

Tekintettel arra, hogy a szeptemberi adóbevételek mértékének alakulása az előterjesztés elkészítésének időpontjában még bizonytalan ezért kérem a 217/2024.(VI.20.) Ök. határozat visszavonását.

**Tisztelt Képviselő-testület!**

Kérem a Képviselő-testületet, hogy az előterjesztést és a határozati javaslatot megtárgyalni és döntésüket meghozni szíveskedjen.

Az előterjesztést a Gazdasági Bizottság és a Pénzügyi Ellenőrző Bizottság tárgyalta.

A Magyarország helyi önkormányzatairól szóló 2011. évi CLXXXIX. törvény 46. § (2) bekezdésére figyelemmel **nyílt** ülés keretében, KT. SzMSz 44. § c) pontjában foglalt rendelkezések szerint **minősített** többség szükséges a jelen előterjesztéssel kapcsolatos döntéshozatalhoz.

Cegléd, 2024. szeptember 06.

Dr. Csáky András

polgármester

**„A” Határozati javaslat**

**Cegléd Város Önkormányzatának Képviselő-testülete**

1. Visszavonja a 217/2024.(VI.20.) Ök. határozatot.
2. Kötelezettséget vállal arra, hogy a Közmű-Alagút Zrt. részére az Ipari Park 2. ütem beruházással kapcsolatban megkötött Csapadékvíz elvezetése tárgyú szerződés lezárására érdekében nettó 16.808.960,- Ft-ot, az Ivóvíz ellátás kiépítése tárgyú szerződés lezárása érdekében nettó 17.017.926,- Ft-ot fizet meg, melynek fedezeteként Cegléd Város Önkormányzata 2024. évi költségvetésének dologi kiadásait jelöli meg.
3. Utasítja a Ceglédi Közös Önkormányzati Hivatalt a szükséges intézkedések megtételére.

Határidő: azonnal

Felelős: Dr. Csáky András polgármester

A határozatokat kapják:

Ceglédi Közös Önkormányzati Hivatal Pénzügyi Iroda

Ceglédi Városfejlesztési Kft.

Közmű-Alagút Zrt

**„B” Határozati javaslat**

**Cegléd Város Önkormányzatának Képviselő-testülete**

1. Visszavonja a 217/2024.(VI.20.) Ök. határozatot.
2. Kötelezettséget vállal arra, hogy a Magyar Kereskedelmi és Iparkamara Teljesítésigazolási Szakértői Szerve által kiállított teljesítési igazolások alapján, a Közmű-Alagút Zrt. részére az Ipari Park 2. ütem beruházással kapcsolatban megkötött Csapadékvíz elvezetése tárgyú szerződés tekintetében nettó 8.737.934,- Ft-ot, az Ivóvíz ellátás kiépítése tárgyú szerződés tekintetébe nettó 5.495.680,- Ft-ot fizet meg, melynek fedezeteként Cegléd Város Önkormányzata 2024. évi költségvetésének dologi kiadásait jelöli meg.
3. Kijelenti, hogy a vállalkozó által már megvásárolt, de be nem épített anyagokat nem kívánja megvásárolni.
4. Utasítja a Ceglédi Közös Önkormányzati Hivatalt a szükséges intézkedések megtételére.

Határidő: azonnal

Felelős: Dr. Csáky András polgármester

A határozatokat kapják:

Ceglédi Közös Önkormányzati Hivatal Pénzügyi Iroda

Ceglédi Városfejlesztési Kft.

Közmű-Alagút Zrt.

Láttam:

Dr. Diósgyőri Gitta

címzetes főjegyző