

**Cegléd Város Önkormányzatának**

**Polgármesterétől**

2700 Cegléd, Kossuth tér 1.

Levélcím: 2701 Cegléd, Pf.: 85.

Ügyiratszám: C/…./2024. **Tárgy**: Fedezet biztosítása az önkormányzati cégstruktúra szakértői áttekintéséhez

Előterjesztő: dr. Csáky András polgármester

Ügyintéző: dr. Gujka Attila irodavezető

**ELŐTERJESZTÉS**

**Cegléd Város Önkormányzata Képviselő-testületének**

**2024. szeptember 19-ei ülésére**

**Tisztelt Képviselő-testület!**

**Emlékeztető:** a Képviselő-testület 2024. június 20-ai ülésének II. félévi munkaterv elfogadása napirendjéhez érkezett a Jogi, Ügyrendi és Közbiztonsági Bizottság javaslata az előterjesztéshez képest a szeptemberi ülésre való további napirend felvétele iránt - *az Önkormányzat 100 %-os tulajdonában lévő gazdálkodó szervezetek struktúrájának áttekintése – előzetes javaslattétel* tárgyban.

Előterjesztőként nem fogadtam be a javaslatot, de hosszabb tanácskozást, vitát követően a Képviselő-testület a tárgyban megjelölt címmel, a szeptember 19-i ülés előterjesztett napirendhez csatolva fogadta el a munkatervet.

Jelen előterjesztés az árajánlat-kérés tartalmának meghatározásáról és javaslat kérésről szól atekintetben, hogy kik legyenek azok szakértők, akiknek az árajánlata alapján a későbbiekben fedezet biztosításáról dönthet a Képviselő-testület.

A FIDESZ Frakció részéről két alkalmasnak vélt cégről kaptunk adatot:

1. ECON URBIA Zrt. (2700 Cegléd, Öreghegyi út 3. képv.: Szebeni Dávid vezérigazgató)
2. Quantic Hungary Kft. (6000 Kecskemét, Klapka u. 9-11. képv.: Savanyó Emőke ügyvezető)

Az Igazságügyi Minisztérium nyilvános elektronikus cégnyilvántartása szerint mindkét cég tevékenységi körében szerepel ***üzletviteli és egyéb vezetési tanácsadás.***

Az árajánlat kérés tartalmához ugyancsak a FIDESZ Frakció nyújtott segítséget.

Az előterjesztést a Gazdasági, valamint a Pénzügyi Ellenőrző Bizottság megtárgyalja, a bizottságok véleménye – jegyzőkönyvi kivonat formájában – a Képviselő-testület ülésén, helyben osztott anyagként kerül ismertetésre.

A döntéshozatal Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése alapján, a (2) bekezdésben foglaltakra figyelemmel **nyilvános** ülés keretében, az 50. § rendelkezései alapján - figyelemmel a KT. SzMSz 44. §-ára – **egyszerű** többségű szavazati arányt igényel.

Cegléd, 2024. szeptember 11.

Dr. Csáky András

polgármester

**------**

**HATÁROZATI JAVASLAT**

Cegléd Város Önkormányzatának Képviselő-testülete, a 100 %-os önkormányzati tulajdonban lévő

Ceglédi Sportcsarnok Kft. (Cegléd, Rákóczi út 33. Cégjegyzékszám: 13-09-116546);

Ceglédi TV Egyszemélyes Közhasznú Nonprofit Kft. (Cegléd, Teleki u. 12. Cégjegyzékszám: 13-09-129862);

Ceglédi Termálfürdő Üzemeltető Kft. (Cegléd, Fürdő u. 27-29. Cégjegyzékszám: 13-09-092498);

CVF Ceglédi Városfejlesztési Kft. (Cegléd, Szabadság tér 2/A. I/2. Cégjegyzékszám: 13-09-9157);

„Kossuth Művelődési Központ” Közhasznú Nonprofit Kft. (Cegléd, Kossuth tér 5/A. Cégjegyzékszám: 13-09-184838) és

VÁRVAG Városüzemeltetési és Vagyongazdálkodási Nonprofit Kft. (Cegléd, Gubody u. 28. Cégjegyzékszám: 13-09-128232)

vonatkozásában

1. Árajánlatot kér a határozat elválaszthatatlan 1. melléklete szerinti tartalommal a bevezetőben felsorolt gazdálkodó szervezetek struktúrájának szakértői áttekintésére a következő cégektől:
   1. ………………………………………
   2. ………………………………………
   3. ………………………………………

2024. október 10-ei határidőre.

1. Fedezetet állapít meg - az árajánlatok ismeretében - az októberi rendes ülésén az 1. pontban hivatkozott feladat elvégzésére, mely alkalommal kiválasztja a megfelelő szakértőt.
2. Utasítja a Ceglédi Közös Önkormányzati hivatalt a szükséges intézkedések megtételére.

Határidő: 2024. október 17. Felelős: dr. Csáky András polgármester

*1. melléklet a …/2024. (IX. 19.) Ök. határozathoz*

**„Tisztelt ………………………** *gazdasági szereplő***!**

Cegléd Város Önkormányzata (székhelye: 2700 Cegléd, Kossuth tér 1.) a tulajdonában álló gazdasági társaságai működésének átvilágítása, hatékonyságának növelése érdekében - …/2024. (IX. 19.) Ök. határozata alapján külső szakértőt kíván igénybe venni.

Ezennel tisztelettel felkérjük Önöket **vonatkozó árajánlat megtételére:**

**Az árajánlatkérő neve, elérhetőségei:**

**Cegléd Város Önkormányzata**

Székhelye: 2700 Cegléd, Kossuth tér 1.

Postacím: 2701 Cegléd, Pf. 85.

Tel.: 53/511-400; Fax.: 53/511-406

Képviseli: Dr. Csáky András polgármester

(a továbbiakban: Ajánlatkérő)

**1. Tárgykör:**

Gazdasági társaságok hatékonyságának növelése, feladattérkép kapcsolódó finanszírozás bemutatása, javaslat a költséghatékonyabb működésre, kontrolling rendszer átalakítására, fejlesztésére, a kontrolling rendszer folyamatainak leírása feladatokkal és határidőkkel, fejlesztés érdekében (esetlegesen) szükséges struktúraváltásra.

Az érintett gazdasági társaságok: feladattérkép és a kapcsolódó finanszírozás felmérése bemutatása témakörben: Ceglédi Sportcsarnok Kft., VÁRVAG Nonprofit Kft, Ceglédi Városfejlesztési Kft., CEGLÉDI TV Közhasznú Nonprofit Kft, Kossuth Művelődési Központ Nonprofit Kft., Ceglédi Termálfürdő Kft.

**2. A feladat leírása, teljesítési határidők:**

**2.1. Helyzetfeltárás:**

- Cégstruktúra áttekintése

Feladattérkép elkészítése,

Meglévő finanszírozás és feladatrendszer bemutatása (az utolsó lezárt év és a még le nem zárt év rendelkezésre álló negyedéves adatainak bázisán)

- Hatékonysági elemzés

Feladatellátási párhuzamosságok és szinergiák vizsgálata

A finanszírozás és a kapcsolódó feladatváltozás bemutatása, arányossági vizsgálata

A szerződésállomány, kötelezettségvállalások illeszkedése a finanszírozáshoz és a feladatellátás módjához, elszámolások szabályossága (adójogi, számviteli szempontok vizsgálata)

Összegző problématérkép

Feladatok átcsoportosításának indokoltsági vizsgálata (gazdasági környezet és jogszabályok változásai, hatékonysági szempontok alapján)

**Határidő: 2025. január 15.**

**2.2.** Javaslattétel a foglalkoztatásra irányuló jogviszony meghatározására, a kapcsolódó szerződéstervezet szakmai tartalmára a Sportcsarnok Kft, a Ceglédi Városfejlesztési Kft és CTV ügyvezetője vonatkozásában.

**Határidő: 2024. december 5.**

**2.3.** A 2025. évi költségvetés megalapozása érdekében: VÁRVAG Nonprofit Kft-re és a Ceglédi Sportcsarnok Kft.-re vonatkozó szakmai anyag elkészítése. Cégstruktúra áttekintése. Javaslattétel a városapplikáció cégstruktúrában való elhelyezésére, egy javasolt együttműködési modell felvázolása az applikáció működtetése érdekében.

**határidő: 2025. január 15.**

**2.4**. A 2026. évi költségvetés megalapozása érdekében a további gazdasági társaságokra - az 1. pontban meghatározott részfeladatokat (jogviszony, szerződés) is ideértve – vonatkozó szakmai anyag elkészítése.

**határidő: 2025. május 5.**

**2.5.** Javaslat kontrolling rendszer kialakítására és működtetésére vonatkozóan részletesen kidolgozott riport rendszerrel, alkalmazott jelentések tartalmának meghatározásával, feladatkörök megadásával.

**határidő: 2025. május 31.**

A feladatot az időközben megalakuló képviselő-testület tagjainak bevonásával kell elvégezni.

**3. További elvárások:**

A szakmai anyagnak ki kell térnie legalább a következőkre:

1. **Helyzetfeltárás**
2. **Cégstruktúra áttekintése**

aa) Feladattérkép elkészítése,

ab) Meglévő finanszírozás és feladatrendszer bemutatása (az utolsó lezárt év és a még le nem zárt év rendelkezésre álló negyedéves adatainak bázisán)

1. **Hatékonysági elemzés**

ba) Feladatellátási párhuzamosságok és szinergiák vizsgálata

bb) A finanszírozás és a kapcsolódó feladatváltozás bemutatása, arányossági vizsgálata

bc) A szerződésállomány, kötelezettségvállalások illeszkedése a finanszírozáshoz és a feladatellátás módjához, elszámolások szabályossága (adójogi, számviteli szempontok vizsgálata)

bd) Összegző problématérkép

be) Feladatok átcsoportosításának indokoltsági vizsgálata (gazdasági környezet és jogszabályok változásai, hatékonysági szempontok alapján)

1. **Intézkedési terv**
2. **A javasolt működési modell**

ca) Javasolt struktúra bemutatása

cb) Javasolt feladatellátási térkép és működés

cc) Vezetők foglalkoztatása és teljesítményösztönző rendszere

cd) A működési modell kialakításának lépései

1. **Kontrolling rendszer:**

da) Fogalom bemutatása,

db) Kontrolling rendszer létrehívásának költségei, várható előnyök,

dc) Kontrolling rendszer szerepe a költségvetés megalapozásában,

dd) A rendszer szerepe a működés felügyeletében, annak képviselőtestületi munkához való igazodása.

**4. Az árajánlatok elbírálása:**

Az ajánlatokat Ajánlatkérő a **legalacsonyabb összegű ellenszolgáltatás alapján bírálja el**.

Ajánlatkérő az ajánlati ár 20%-os mértékében tartalékkeretet képez a városvezetés, vagy képviselőcsoportok által a szakmai anyag készítése közben felvetett egyéb problémák kifejtésére.

**5. Számlázás:**

Nyertes ajánlattevő a 2. pontban szereplő feladatokhoz kötődő részteljesítéseket illetően részszámla kibocsátására jogosult a következő ütemezésben:

2.1. részhatáridő: díj 25 %-a

2.2. részhatáridő: díj 5%-a

2.3. részhatáridő: díj 20 %-a

2.4. észhatáridő: díj 20 %-a

2.5. véghatáridő: díj 30 %

Fizetési mód: átutalással, számla kiállítását követő 30 napon belül.

**6. Az árajánlat elektronikus benyújtásának határideje és módja:** 2024. október 10. (csütörtök) 12:00 óra.

Kérjük az aláírás napjától számított legalább 30 napig érvényes árajánlatát elektronikus formában, cégszerűen aláírva, szkennelve a [polgarmester@cegledph.hu](mailto:polgarmester@cegledph.hu) e-mail címre szíveskedjen elküldeni.

Az árajánlat benyújtása mellé **referencia csatolása is szükséges**. A referenciának az elmúlt 5 évben elvégzett, gazdasági, hatékonysági tanácsadói tevékenységről kell szólnia.

**7. Egyéb információk:**

* 1. Nyertes ajánlattevő a feladat végrehajtásához alvállalkozót igénybe vehet.
  2. Ajánlati kötöttség visszavonásig, de minimum 30 napig.
  3. Adatkezelési tájékoztató: Az ajánlatkérő és a lebonyolító a gazdasági szereplő személyes adatait jelen beszerzési eljárással kapcsolatban a GDPR, vonatkozó előírásai szerint kezeli. A közbeszerzési eljárással összefüggésben esetlegesen papír alapon keletkezett dokumentumok iktatására az ajánlatkérő iratkezelési rendszerében kerül sor. Az adat kezelésével kapcsolatban további információért az Ajánlatkérő adatvédelmi tisztviselőjéhez, valamint a Lebonyolító adatvédelmi tisztviselőjéhez (KLB Immojuris Bt., képviseli Dr. Keczely Béla Zoltán LL. M., 1137 Budapest Radnóti Miklós u. 26. fsz. 2. Telefonszám: 06 30 210 2841, elektronikus levélcíme: [gdpr.hungary@gmail.com](mailto:gdpr.hungary@gmail.com) lehet fordulni.
  4. Ajánlatkérő fenntartja magának a jogot, hogy az ajánlatok beérkezése után jelen eljárást indokolás nélkül eredménytelennek nyilvánítsa, vagy az ajánlatkérőt módosítsa, esetleg az ajánlati felhívást visszavonja, így jelen ajánlatkérés Ajánlatkérőnek nem jelent szerződéskötési kötelezettséget.”

-------------

Az előterjesztést láttam:

Dr. Diósgyőri Gitta

címzetes főjegyző